**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**183/2017.(VII.27.) Kt. számú**

**határozata**

**járóbeteg ellátás szakorvosi és nem szakorvosi óraszámai emelésének kezdeményezéséről**

(amely a Tiszavasvári Egészségügyi Nonprofit Kft. taggyűlése vonatkozásában a 11/2017.(VII. 27.) számú alapítói határozatnak minősül)

Tiszavasvári Város Önkormányzata Képviselő-testülete az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján az alábbi határozatot hozza:

1. Úgy dönt, hogy **kezdeményezi többletkapacitás-befogadási eljárás megindítását a tiszavasvári járóbeteg szakellátás**

1.1 **nem szakorvosi - fizioterápia szakma - óraszámainak 24 órával történő növelése érdekében, az alábbi megosztás szerint: fizikoterápia 8 többletóra és gyógytorna 16 többletóra.**

1.2 **szakorvosi óraszámainak** **21 órával történő növelése** érdekében, az alábbi megosztás szerint:

**A jelenlegi általános belgyógyászaton belül:**

- **endokrinológia heti 5 óra,
- kardiológia, heti 8 óra,
- diabetológia heti 8 óra**

2. **Utasítja a Tiszavasvári Egészségügyi Nonprofit Kft. ügyvezetőjét**, hogy az 1. pontban meghatározott **óraszámemelés érdekében az engedélyezéshez szükséges kérelmet és a kérelmet alátámasztó dokumentációt a Rehabilitációs Team Kft-vel együttműködve** – a vonatkozó jogszabályi előírásoknak megfelelően, az abban foglalt határidőket figyelembe véve **– készítse el.**

**Határidő**: haladéktalanul **Felelős**: Nácsáné dr. Kalán Eszter ügyvezető

 Rehabilitációs Team Kft. ügyvezetője

3. Felhatalmazza a polgármestert 2. pontban meghatározott **kérelem aláírására,** és ezen kérelem alapján **az engedélyezési eljárás során szükséges nyilatkozatok megtételére.**

**Határidő**: haladéktalanul, a vonatkozó jogszabályban előírt határidők figyelembevételével

**Felelős**: Dr. Fülöp Erik polgármester

**4. Felhatalmazza a Tiszavasvári Egészségügyi Nonprofit Kft. ügyvezetőjét** az **1. pontban meghatározott kérelem** illetékes hatósághoz történőbenyújtására.

**Határidő**: haladéktalanul, a vonatkozó jogszabályban előírt határidők figyelembevételével **Felelős**: Nácsáné dr. Kalán Eszter ügyvezető

5. Felkéri a polgármestert, a pályázat eredményéről számoljon be a Képviselő-testület részére.

**Határidő**: esedékességkor **Felelős**: Dr. Fülöp Erik polgármester

6. Felhatalmazza a polgármestert, hogy – figyelemmel az Emberi Erőforrások Minisztériuma 13125-10/2017/EÜIG. iktatószámú „Kapacitás-átcsoportosítás engedélyezése és elutasítása” tárgyú határozatára – **nyilatkoztassa meg** a „Járóbeteg közbeszerzés 2017” című közbeszerzési eljárásban **nyertes ajánlattevőket**, hogy **fenntartják-e,** illetve **milyen feltételekkel** tartják fenn **ajánlataikat** a megváltozott óraszámokra tekintettel.

**Határidő**: haladéktalanul **Felelős**: Dr. Fülöp Erik polgármester

7. Felkéri a polgármestert, hogy a döntésről tájékoztassa a Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Dr. Fülöp Erik polgármester

 **Dr. Fülöp Erik Badics Ildikó**

 **polgármester jegyző**